Návrh

Komuniké

Vláda Slovenskej republiky na zasadnutí dňa...................... prerokovala a vzala na vedomie Správu z kontroly plnenia uznesení vlády splatných v III. štvrťroku 2002, so zameraním na kontrolu plnenia uznesenia vlády týkajúceho sa zahraničných  pracovných ciest zamestnancov štátnej správy.

	Kontrolu vykonal Úrad vlády SR na základe uznesenia vlády SR č. 708/2002, ktorým bolo schválené Zameranie kontrolnej činnosti ÚV SR na II. polrok 2002. Cieľom kontroly bolo zistiť plnenie vybraných úloh z uznesení vlády splatných v období júl – september 2002 a dodržiavanie príslušných interných predpisov, opodstatnenosť zahraničných pracovných ciest, ich prínos a stav realizácie prijatých úloh vyplývajúcich z týchto ciest. V prípade zistených nedostatkov zabezpečiť prijatie opatrení na ich odstránenie.

	Správa z kontroly v časti A. obsahuje stav plnenia úloh z uznesení vlády splatných     v III. štvrťroku 2002. Zo 636 termínovaných úloh a  splatných v kontrolovanom období sa       21 úloh (3,3 %) nesplnilo. Podiel netermínovaných úloh predstavuje 74,0 % na všetkých úlohách. Do návrhov uznesení vlády viac netermínovaných úloh ako termínovaných, predložili najmä ministerka pre správu a privatizáciu národného majetku, minister kultúry a minister školstva.

Zo súhrnných výsledkov v časti B. správy z kontroly plnenia uznesení vlády týkajúceho sa  ZPC zamestnancov štátnej správy vyplýva, že 15 ministerstiev za obdobie od 1. 1. 2001 do 30. 6. 2002 vynaložilo na ZPC celkom 270,7 mil. Sk, pričom náklady na jedného účastníka predstavovali takmer 30 tis. Sk. Vo vecnom plnení úloh citovaného uznesenia vlády boli preukázané rozdiely najmä v kvalite spracovania interného predpisu pre prípravu, realizáciu, vyhodnocovanie a kontrolu ZPC, ktoré sa nadväzne prejavili v úrovni jeho dodržiavania. Kontrolou bol zistený v priemere vysoký podiel uskutočnených neplánovaných ZPC, v niektorých prípadoch nedostatočné zdôvodnenie a nekonkrétne formulovanie prínosov z uskutočnených ciest, a taktiež nie vždy sa uvádzali a vyhodnocovali prínosy z nich vyplývajúce. V rozhodujúcej časti kontrolovaných ZPC vo vybraných ministerstvách sa však stanovené ciele a prínosy z ich uskutočnenia dosiahli.

Kvalita spracovania a dodržiavanie interného predpisu pre prípravu, realizáciu a vyhodnocovanie ZPC v kontrolovaných subjektoch bolo ovplyvnené nedostatočnou funkčnosťou systému vnútornej kontroly, keď niektorých subjektov neboli v hodnotenom  období vykonávané kontroly výsledkov ZPC v zmysle úlohy B.3. znesenia vlády SR č. 300/1998,

Výsledné materiály z kontroly, z  ktorých  vychádza správa, boli prerokované v súlade so zákonom NR SR č. 10/1996 Z. z. o kontrole v štátnej správe v znení neskorších predpisov                     so zodpovednými zamestnancami kontrolovaných subjektov a bolo im uložené prijať opatrenia na odstránenie zistených nedostatkov. Z úrovne vlády boli prijaté opatrenia tak,  ako sú obsiahnuté v schválenom uznesení.